ਅਰੁਣ ਸ਼ੌਰੀ

ਅਰੁਣ ਸ਼ੌਰੀ (ਜਨਮ 2 ਨਵੰਬਰ 1941) ਇੱਕ ਭਾਰਤੀ ਪੱਤਰਕਾਰ, ਲੇਖਕ ਅਤੇ ਸਿਆਸਤਦਾਨ ਹੈ। ਇਹ ਵਿਸ਼ਵ ਬੈਂਕ ਵਿੱਚ ਅਰਥ-ਸ਼ਾਸਤਰੀ, ਭਾਰਤ ਦੇ ਯੋਜਨਾ ਕਮੀਸ਼ਨ ਦਾ ਸਲਾਹਕਾਰ, ਇੰਡੀਅਨ ਐਕਸਪਰੈਸ ਅਤੇ ਦ ਟਾਈਮਜ਼ ਆਫ਼ ਇੰਡੀਆ ਦਾ ਸੰਪਾਦਕ ਅਤੇ ਭਾਰਤ ਸਰਕਾਰ ਵਿੱਚ ਮੰਤਰੀ(1998-2004) ਰਹਿ ਚੁੱਕਿਆ ਹੈ। 1982 ਵਿੱਚ ਇਸਨੂੰ ਰਮੋਨ ਮੈਗਸੇਸੇ ਇਨਾਮ ਅਤੇ 1990 ਵਿੱਚ ਪਦਮ ਭੂਸ਼ਣ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਇਸ ਸਮੇਂ ਇਹ ਇੰਡੀਅਨ ਸਟੈਟਿਸਟੀਕਲ ਇੰਸਟੀਚਿਊਟ, ਕੋਲਕਾਤਾ ਦੇ ਗਵਾਰਨਰਾਂ ਦੇ ਬੋਰਡ ਦਾ ਚੇਅਰਮੈਨ ਹੈ।

 ਮੁੱਢਲਾ ਜੀਵਨ 
ਅਰੁਣ ਸ਼ੌਰੀ ਦਾ ਜਨਮ 2 ਨਵੰਬਰ 1941 ਨੂੰ ਜਲੰਧਰ, ਭਾਰਤ ਵਿਖੇ ਹੋਇਆ। ਇਸਨੇ ਮਾਡਰਨ ਸਕੂਲ, ਨਵੀਂ ਦਿੱਲੀ ਅਤੇ ਸੇਂਟ ਸਟੀਫ਼ਨਜ਼ ਕਾਲਜ, ਦਿੱਲੀ ਤੋਂ ਪੜ੍ਹਾਈ ਕੀਤੀ। ਇਸਨੇ ਸੰਯੁਕਤ ਰਾਜ ਅਮਰੀਕਾ ਦੀ ਸਾਇਰਾਕੂਜ਼ ਯੂਨੀਵਰਸਿਟੀ ਤੋਂ ਅਰਥ ਸ਼ਾਸਤਰ ਵਿੱਚ ਪੀਐਚਡੀ ਦੀ ਡਿਗਰੀ ਪ੍ਰਾਪਤ ਕੀਤੀ ਅਤੇ 1967 ਤੋਂ 1978 ਤੱਕ ਇਸਨੇ ਵਿਸ਼ਵ ਬੈਂਕ ਲਈ ਨੌਕਰੀ ਕੀਤੀ। ਇਸ ਦੇ ਨਾਲ 1972 ਤੋਂ 1974 ਤੱਕ ਇਹ ਭਾਰਤੀ ਯੋਜਨਾ ਕਮੀਸ਼ਨ ਦਾ ਸਲਾਹਕਾਰ ਵੀ ਸੀ। ਇਸ ਸਮੇਂ ਹੀ ਇਸਨੇ ਇੱਕ ਪੱਤਰਕਾਰ ਦੇ ਤੌਰ ਉੱਤੇ ਆਰਥਿਕ ਨੀਤੀ ਦੀ ਆਲੋਚਨਾ ਵਿੱਚ ਲੇਖ ਲਿਖਣੇ ਸ਼ੁਰੂ ਕੀਤੇ।

 ਪ੍ਰਕਾਸ਼ਿਤ ਕਿਤਾਬਾਂ 
 ਡਸ ਹੀ ਨੋ ਆ ਮਦਰਜ਼ ਹਾਰਟ? ਹਾਓ ਸਫ਼ਰਿੰਗ ਰੇਫ਼ਿਊਟਸ ਰੇਲੀਜਨਜ਼/Does He Know a Mother's Heart? How Suffering Refutes Religions (2011, ISBN 9789350290910)
 ਵੀ ਮਸਟ ਹੈਵ ਨੋ ਪਰਾਈਸ/We Must Have No Price
 ਵਰਸ਼ਿਪਿੰਗ ਫ਼ਾਲਸ ਗਾਡਸ/Worshipping False Gods (2012, ISBN 9789350293430)

 ਨਿੱਜੀ ਜ਼ਿੰਦਗੀ 
ਸ਼ੌਰੀ ਦੀ ਪਤਨੀ ਦਾ ਨਾਂ ਅਨੀਤਾ ਹੈ ਅਤੇ ਇਹਨਾਂ ਦਾ ਇੱਕ ਬੇਟਾ ਹੈ।    ਪੱਤਰਕਾਰ ਨਾਲਿਨੀ ਸਿੰਘ ਇਸ ਦੀ ਭੈਣ ਹੈ।

 ਹਵਾਲੇ 

 ਬਾਹਰੀ ਲਿੰਕ 
 ਅਰੁਣ ਸ਼ੌਰੀ ਦੀ ਵੈੱਬਸਾਈਟ 
 ਇੰਟਰਵਿਊ  with Karan Thapar for CNN IBN on the issue of the nuclear deal
 ਇੰਟਰਵਿਊ  with Karan Thapar for CNN IBN on the issue of reservations
 Interview at rediff.com

ਸ਼੍ਰੇਣੀ:ਜਨਮ 1941
ਸ਼੍ਰੇਣੀ:ਅਰਥ ਸ਼ਾਸਤਰੀ